Det ble avholdt styremøte nr. 8-12 i Momarken-selskapene 02-10 på selskapets kontor. Samtlige styremedlemmer med unntak av Anja Aarsrud Guererra var til stede (sykdomsforfall). Fra administrasjonen deltok daglig leder Knut Ekhaugen.

Driftsselskapet

Referatet fra forrige møte ble enstemmig godkjent uten merknader.

Administrasjonens orientering.

Det ble orientert om følgende saker:

* Omsetningsutvikling pr uke 39.
* Økonomirapport for norsk hestesport pr august.
* Ny søknadsfrist Travskole etter at Bjerke har trukket seg er 20. okt. Momarken forutsetter at det er samme økonomiske støtte fra DNT som ved første gangs utlysning.
* Utvalgsarbeid Driftsbesparende tiltak hvor arbeidsgruppen har bestått av Drammens og Momarkens daglige ledere. Momarken har hatt oppfølgingsmøte med Bjerke for å se på muligheter for besparinger i et samarbeide.
* Terminliste 2013.
* Kjeld Henning Sandem orienterte om ny presentasjonsbrosjyre av Momarken som arena rettet mot sponsorer og bedriftsmarkedet generelt, dvs. bred målgruppe. Synspunkter på utforming av brosjyren er blitt innarbeidet.
* Jubileumsberetning «Momarken mot de 100». Vil foreligge til Unionskamoen 2013. Viktig å engasjere travets egne organer (Damegruppe, lokallag, m.v.) i salget.

Orienteringen med kommentarer ble tatt til etterretning.

Regnskapsrapport pr august.

Daglig leder kommenterte forhåndsutsendt regnskapsrapport. Kommentarene ble tatt til etterretning.

Omorganisering/samordning/effektivisering DNT/NR-prosjekt.

Even Elvenes og Richard Ekhaugen fratrådte på eget initiativ under behandlingen av denne saken.

Presentasjonen som ble holdt for forbundsledere og DS-styreledere i Oslo ifm Klasseløpshelgen var forhåndsutsendt.

Styreleder redegjorde for kontakt/samarbeide som pågår mellom forbundsledere og DS-styreledere. Notat «Framtidig status for driftsselskapene i norsk hestesport» forfattet på vegne av DS-styreledere ble utdelt. Styret mente det var svært viktig at forbundsledere og DS-styreledere i størst mulig grad opptrådte samlet.

PÅ LANDET.

Et prosjektnotat var forhåndsutsendt og ble gjennomgått av daglig leder.

Styringsgruppen for prosjektet har gått inn for å benytte seg av tilbudet – helt eller delvis – fra Axevalla og Hushållningssällskapet. Underveis i planleggingsfasen har festivalen vokst i omfang og det er besluttet å engasjere en prosjektleder i 20 % stilling i initialfasen. Det er bevilget 100.000.- fra NR til oppstartfasen av prosjektet.

Styret ba om at det ble utredet å danne et «AS PÅ LANDET» slik de svenske samarbeidspartnerene har gjort.

Eventuelt.

Ingen saker ble tatt opp.